Το βραβείο Πούλιτζερ κατάφεραν να αποσπάσουν το βράδυ της 18ης Απριλίου, οι φωτογράφοι Γιάννης Μπεχράκης, Άλκης Κωνσταντινίδης και Αλέξανδρος Αβραμίδης, από την ομάδα Thompson Reuters, για τη φωτογραφική κάλυψη της προσφυγικής κρίσης σε Ευρώπη και Μέση Ανατολή.

Σε αποστολές που έκαναν σε Ελλάδα, Κόσοβο, Αλβανία, ΠΓΔΜ και πολλά ακόμη μέρη, κατάφεραν, ακολουθώντας για εκατοντάδες μίλια τους πρόσφυγες, να αποτυπώσουν μέσα από το φωτογραφικό τους φακό τη διαδρομή προς την Ευρώπη, τις συνθήκες στις οποίες ζουν, αλλά και τις δυσκολίες που κλήθηκαν να αντιμετωπίσουν στο δρόμο τους.

Επικεφαλής της ομάδας είναι ο Γιάννης Μπεχράκης και μέλη της, εκτός από τους προαναφερθέντες Άλκη Κωνσταντινίδη και Αλέξανδρο Αβραμίδη, αποτελούν οι Michael Dalder, Srdjan Zivulovic, Bernadett Szabo, Stoyan Nenov και Laszlo Balogh.

To βραβείο μοιράστηκαν από κοινού η ομάδα του Reuters με την εφημερίδα «New York Times», η οποία επίσης ακολούθησε τους πρόσφυγες στο ταξίδι τους ως τις χώρες υποδοχής.

Δείτε εδώ τις φωτογραφίες της ομάδας Thompson Reuters που βραβεύτηκαν με το βραβείο Πούλιτζερ.

—

Κεντρική φωτογραφία: © Υannis Behrakis/Reuters